張力 (親中派)

張力，香港親中派政治人物，富力地產嘅創辦人之一。

生平 
1953年，張力喺中國廣州出世，1973年左右做咗紡織廠工人，之後佢入咗廣州天河區政府做事，1986年做咗花園村酒店經理。到1980年代尾開始建築事業，到1990年代同香港人李思廉成立咗富力地產。

除咗富力之外，張力同阿仔張量重有其他生意，例如：力量發展、傳遞娛樂等。

2022年，張力因為喺加州做生意嗰陣企圖提供回扣嚟攞到建築項目嘅許可，美國話佢涉嫌行賄而被通緝。之後佢喺英國倫敦畀人拉咗，可能要引渡去美國受審，張力要以1,500萬英鎊先可以保釋，但佢必須住喺倫敦一間公寓入面，日夜都有保安人員駐守。

選舉經歷 
喺2021年9月，佢成為香港特别行政區選舉委員會當然委員(港區全國政協委員)。

李思廉
 張量

香港建制派人士